Na temelju članka 118. Zakona o odgoju i obrazovanju u osnovnoj i srednjoj školi („Narodne novine“ broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 07/17., 68/18., 98/19. i 64/20.), članka 35. Statuta Osnovne škole Legrad, a u vezi sa člankom 34. Zakona o fiskalnoj odgovornosti („Narodne novine“ broj 111/18.) i članka 7. Uredbe o sastavljanju i predaji Izjave o fiskalnoj odgovornosti („Narodne novine“ broj 95/19.), Školski odbor Osnovne škole Legrad dana 6.7.2020. donosi

**PRAVILNIK O OSTVARIVANJU I KORIŠTENJU VLASTITIH PRIHODA**

Članak 1.

 Ovim Pravilnikom o ostvarivanju i korištenju vlastitih prihoda (u daljnjem tekstu: Pravilnik) propisuju se materijalna i procesna pitanja u pogledu ostvarivanja i raspolaganja vlastitim prihodima.

Odredbe ovog Pravilnika ne odnose se na sredstva državnog proračuna, županije, grada i općine, namjenske prihode, pomoći i donacije.

 Riječi i pojmovi koji imaju rodno značenje korišteni u ovom dokumentu odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.

Članak 2.

 Sukladno članku 52. Zakona o proračunu ("Narodne novine" broj 87/08., 136/12. i 15/15.) vlastitim prihodima smatraju se prihodi koje Škola ostvari od obavljanja poslova na tržištu i tržišnim uvjetima.

 Škola ostvaruje vlastite prihode od:

* prodaje robe i usluga
* pruženih usluga najma opreme, prostora i zemljišta
* ostalo

Članak 3.

 Ustanove koje ostvaruju vlastite prihode dužne su iste evidentirati sukladno propisima kojima je uređeno proračunsko računovodstvo i Odluci o izvršavanju Proračuna Koprivničko-križevačke županije.

Članak 4.

 Ostvareni vlastiti prihodi iz članka 2. ovog Pravilnika koriste se za:

- pokriće materijalno–financijskih rashoda Škole nastalih realizacijom programa i aktivnosti temeljem kojih su vlastiti prihodi ostvareni,

- nagrade učenicima i mentorima za postignute rezultate sukladno posebnoj Odluci,

- troškove seminara i stručnih usavršavanja zaposlenika i

- ostale rashode za koje škola nema dostatne prihode

Članak 4.

 Vlastiti prihodi ostvareni u tekućoj godini koji se ne utroše na pokrivanje rashoda sukladno ovom Pravilniku u toj godini prebacit će se u slijedeću proračunsku godinu za podmirenje rashoda sukladno Odluci Školskog odbora o raspodjeli rezultata.

Članak 5.

Ovaj Pravilnik stupa na snagu danom objave na oglasnoj ploči škole.

KLASA: 003-05/20-01/1

URBROJ: 2137-34-20-01

Legrad, 6.7.2020.

PREDSJEDNICA ŠKOLSKOG ODBORA:

 Marina Kovaček, prof.

 Ovaj Pravilnik objavljen je na oglasnoj ploči škole dana 6.7.2020., te je stupio na snagu istog dana.

 RAVNATELJ:

 Dragutin Marcinjaš, dipl. uč.